《陈参藩曾侍御招同陈道襄郭笃周二宪副浮邱雅集》
明代·唐守敬

仙邱迤逦碧林隈，太史当年结社来。金液渐销丹井在，彩虬新映画堂开。

千江月度朱明馆，四座春浮绿玉醅。谁似大夫能作赋，却怜风雨更登台。

作者简介：唐守敬，番禺人。守勋弟。明世宗嘉靖年间人。事附见清道光《广东通志》卷二七九《唐守勋传》。